Priidu kohta peab kõigepealt ütlema, et ta on väga spontaanne inimene. Selle tõestuseks võin tuua selle, et me oleme temaga koos teinud kaks reisi, millest üks sai alguse lihtsalt sellest, et rummi juues ja juttu ajades leidsime, et peaks puhkama minema ja ostsime kergelt vine all kohe öösel piletid ära Münchenisse - esimesse keskeuroopa lennujaama, kuhu parasjagu Estonian Airist pileti sai. Reisi ajal kordasime spontaanseid otsuseid alati kui võimalik. Sama reisi ajal mängisime ka pokkerit natukene. Riiast on 1 huvitav mõte meelde jäänud, 2/2 latti cash vist oli ja mängisime mõlemad, igatahes Priit bluffis ja jäi mitu korda haledalt vahele. Peale neljandat re-buyd ütles Priit: "Esimesed 5 buy-in'i ongi imidži jaoks." Pärast ta vist saigi õhtu 1 buy-in plussi, kui õigesti mäletan (vähemalt nulli sai küll).  Teine reis oli Arubale, kus Priit mängis Ultimate Beti turniiri. Pärast väljakukkumist läksime cashi mängima, pakun et 1/2$ oli, aga päris kindel pole, kas 1/2 või 2/2, aga see suht ebaoluline ka. Igatahes seal oli veel ka kaks meievanust soomlast ja muid skandinaavlasi, kes kõik kõvad jutumehed. Kuna rake oli üsna kõrge, 8$  iga 30min järel iga mängija käest, siis ma küll ei mäleta, kas Priit või mina või mõni soomlane leidis lõpuks lahenduse: me peame iga pooltund vähemalt 2 kokteili ära jooma (need olid tasuta), siis saame rakebackiga plussi.  Igatahes on ta mu lemmik reisikaaslane. Kuna Priidule ei meeldi ühte kohta paikseks jääda, siis näeb alati rohkem kui algselt plaanitud või ise otsida viitsiksin. Lisaks pole ta ka kuigi nõudlik ja marurahulik on ta ka. See on kindlalt teine teda iseloomustav sõna, mina pole teda  mitte kunagi teda närvi minemas näinud, ei bad biidi ega mingi muu olukorra pärast. Kui ta veel selle "bankroll management"-i ka korda saaks, siis oleks ta väga hea pokkerimängija.